Krovna organizacija mladih Srbije poziva sve mlade kreatore/ke uzrasta od 15 do 18 godina da se prijave za prvu Školu za jutjubere.

YouTube godinama unazad predstavlja jedno od glavnih sredstava informisanja mladih, ali i perspektivan prostor za razvoj karijere. Upravo zato nam je izuzetno važno da mladim kreatorima/kama omogućemo okvir u kome će moći da uče od uspešnih starijih kolega i razumeju funkcionisanje ove platforme.

Škola za jutjubere će se održati od 3. do 10. februara 2020. godine u Beogradu, a priliku da unaprede svoja znanja i veštine imaće 12 YouTubera/ki početnika/ca.

Šta i od koga će mladi YouTuberi učiti?

Polaznici/ce će 8 dana raditi sa poznatim domaćim YouTuberima i stručnjacima za digitalni marketing i moći da nauče:

Osnove YouTube-a : Čemu služi YouTube? YouTube pravila, online komunikacija i sistemi online zaštite.

: Čemu služi YouTube? YouTube pravila, online komunikacija i sistemi online zaštite. Copyright : Da li smeš da koristiš tuđ sadržaj i u kojoj meri? I šta je to „strajk“?

: Da li smeš da koristiš tuđ sadržaj i u kojoj meri? I šta je to „strajk“? Monetizacija : Šta je monetizacija i koji sadržaj se lakše monetizuje?

: Šta je monetizacija i koji sadržaj se lakše monetizuje? Oprema : Šta je potrebno od opreme za snimanje i kako se ta oprema koristi?

: Šta je potrebno od opreme za snimanje i kako se ta oprema koristi? Neophodni skilovi : Komunikacija, javni nastup, dikcija i borba sa tremom.

: Komunikacija, javni nastup, dikcija i borba sa tremom. Montaža : Teorija i praksa (+ besplatni softveri).

: Teorija i praksa (+ besplatni softveri). YouTube brending : Self brending i promocija sadržaja.

: Self brending i promocija sadržaja. Saradnja sa sponzorima : kako ostvariti saradnju?

: kako ostvariti saradnju? Muzika i spotovi : Zašto je muzika bitna za YouTube karijeru?

: Zašto je muzika bitna za YouTube karijeru? Obrada fotografija : Photoshop i custom thumbnails.

: Photoshop i custom thumbnails. Društvene mreže : Izbor adekvatnih kanala i elementi komunikacije.

: Izbor adekvatnih kanala i elementi komunikacije. SEO : Dobar i loš naslov + pravi tag.

: Dobar i loš naslov + pravi tag. Analitika: Čitanje i razumevanje analitike, merenje rezultata.

Poslednja dva dana škole, polaznici/ce će raditi sa trenerima na snimanju, montaži i plasiranju svojih videa.

Ko će obučavati mlade jutjubere?

Treninge će držati prepoznatljiva lica domaće YT scene:

I stručnjaci za digitalni marketing i YouTube optimizaciju:

Jelena Radović – Leca Shargarepica

Aleksandar Ašković – Kojot

Jasenka Marko

Ko i na koji način može da se prijavi?

Kompletan program i učešće su besplatni, a učesnici će imati obezbeđen smeštaj, hranu i neophodnu opremu.

Pokaži nam svoju kreativnost i zašto baš tebe treba da izaberemo za polaznika/cu naše Škole za jutjubere!

Ukoliko imaš između 15 i 18 godina, živiš u Srbiji i iza sebe nekoliko videa na svom YT kanalu, ili tek nameravaš da počneš sa stvaranjem sadržaja, ovo je poziv za tebe.

Snimi video u kome ćeš nam predstaviti sebe i teme koje želiš da obrađuješ u svojim klipovima, reci nam koja je tvoja motivacija da pohađaš našu školu i šta očekuješ od nje. Pokaži sebe onako kako želiš da te budući Subscriberi i saradnici vide. Ukoliko imaš već snimljen video koji dovoljno opisuje tebe i tvoju buduću YouTube karijeru, možeš njega iskoristiti kao prijavni video.

Video uploaduj na svoj YouTube kanal pod nazivom „Prijava za KOMS Školu za YouTubere“, a link uz ime i prezime, mesto odakle si, broj telefona i godinu rođenja pošalji najkasnije do 20. januara u 23:59, putem sledece forme:

PRIJAVE SU ZATVORENE

Školu za jutjubere Krovna organizacija mladih Srbije organizuje uz podršku DW Akademie u sklopu projekta Young Media.